cyanic-selkie/wikianc huggingface dataset:
Dystopi
Dystopiar i kulturen
Dystopiar blir ofte skildra i science fiction, særleg innan undersjangeren cyberpunk.
Nokre kjende dystopiske romanar er 1984 av George Orwell, Vidunderlige nye verden av Aldous Huxley og Tjenerinnens beretning av Margaret Atwood. Alle romanane er også blitt filmatisert.
Santamartalauvgranskar
Santamartalauvgranskar (Clibanornis rufipectus) er ein fugl i omnfuglfamilien og er endemisk for Colombia med utbreiing avgrensa til eit lite område lengst nord i landet, Sierra Nevada de Santa Marta.
Skildring
Santamartalauvgranskar er ein mellomstor, raudbrun omnfugl, ca. 17 til 20 centimeter lang og med kroppsvekt på rundt 30 gram. Strupen er kanelfarga oransje, stjerten er nøttebrun, medan resten av fjørdrakta er generelt raudbrun med få distinkte kjenneteikn. Nebbet er lyst grått. Han lever i dei nordlege og nordvestlege skråningane av Sierra Nevada de Santa Marta. Her har han habitat i generelt fuktig subtropisk opphavleg skog og i gjenvaksen skog med tett undervegetasjon. Han varierer i høgdnivå frå nesten tørr krattskog 700 moh. til den mest fuktige skogen på 2100 moh.
Populasjonen er ikkje estimert og er trudd å vere minkande.
Feelin' All Right
Feelin' All Right er det tiande studioalbumet til det amerikanske countryrockbandet New Riders of the Purple Sage. Det kom ut i 1981 som det einaste albumet deira på A&M Records. Albumet har aldri kome ut på CD.
Ras Laffan industriby
Ras Laffan industriby er eit industriområde som ligg 80 km nord for Doha i Qatar. Anlegget vert drive av Qatar Petroleum.
Ras Laffan industriby er hovudanlegget til Qatar for produksjon av flytande naturgass.
Catherine Russell
Catherine Russell er ein USA-amerikansk jazzsongar. Ho er mest kjend for albumet sitt Harlem on My Mind frå 2016.
Sidan midten av 1980-åra har ho sunge mykje som korvokalist for andre artistar, mellom anna med Donald Fagen og bandet hans Steely Dan. Frå 2002 til 2004 arbeidde Russell med David Bowie som medlem av bandet heans, mellom anna på albumet Reality.
Kranselag
Kranselag eller mønsåskanne var etter gamal tradisjon ein fest for bygningsarbeidarane som byggherren kosta når eit nybygg var kome under tak. Bygningsarbeidarane markerte dette med å feste ein pynta liten granbusk til mønet på nybygget. Dersom byggherren ikkje tok på seg å halde kranselag, vart granbusken ofte erstatta med ei opphengd filledokke i arbeidsklede. No er det for det meste gått ut av bruk å halde kranselag, men det er ikkje uvanleg at bygningsarbeidarane får ein pengesum kvar seg i staden.
Fylkesveg 12 i Troms
Fylkesveg 12 i Troms går mellom Harstadbotn og Ytre Gangsås i Harstad kommune. Vegen er 2,4 km lang.
Presqu'île Ronarc'h
Ronarchhalvøya eller Presqu'île Ronarc'h er ei halvøy søraust på hovudøya i Kerguelen, ei subantarktisk øygruppe i Frankrike i det sørlege Indiahavet. Ho er landfast via ei smal landstripe tilei anna halvøy, Presqu'île Jeanne d'Arc i sørvest, som er nesten dobbelt så stor.
Knut Risan
Knut Risan var ein norsk skodespelar frå Trondheim.
Biografi
Han debuterte på Nationaltheatret i 1956 som «Kasper» i Folk og røvere i Kardemomme by og spelte i 147 ulike roller fram til han pensjonerte seg i 1998. Nokre av dei viktigaste rollene hans var tittelrolla i Tartuffe, «Nils Lykke» i Fru Inger til Østraat, «Rørlund» i Samfundets støtter og «Wangel» i Fruen fra havet. Avskjedsførestillinga hans var Måken av Anton Tsjekhov. Risan hadde også gjesteopptredenar ved Den Norske Opera, Den Nationale Scene og Riksteatret.
Innanfor musikkteateret spelte han m.a. i Flaggermusen, Den glade enke og Tolvskillingsoperaen. Dessutan hadde han fleire filmroller, t.d. som kongen i Reisen til Julestjernen. Han spelte «Blomsterhandler Rosengren» i barne-TV-serien Jul i Skomakergata frå 1979. Han var også kjent som den norske forteljaren i Tre nøtter til Askepott, der han gav stemme til alle karakterane. Risan jobba i tillegg i fleire år som stemme over programreklamar på TV 2. Med si karakteristiske mørke røyst stod han for den legendariske setninga «-Du tror det ikke før du får se det» i samband med TV-serien X-files.
Risan har også lese inn ei rekke lydbøker. I 1993 mottok han Per Aabels ærespris.
Risan var gift med skodespelarinna Astrid Folstad.
Junior Eurovision Song Contest 2012
Tevlinga vart leia av Ewout Genemans og Kim-Lian van der Meij. Van der Meij leia òg tevlinga i 2007, då saman med Sipke Jan Bousema. Finalen vart opna med melodien til «Break The Ice» og ei jente som framførte den svenske vinnarsongen frå Eurovision Song Contest 2012, «Euphoria». Som pausenummer framførte den nederlandske vinnaren av Junior Eurovision Song Contest 2009, Ralf Mackenbach, songen han vann med, «Click Clack», og «This Is Our Party». Van der Meij framførte «Break The Ice», som vart spesialskriven for tevlinga. Tolv land deltok i tevlinga, noko som vart det lågaste talet deltakarland i historia. Det svarte til talet deltakarland som deltok i Eurovision Song Contest 1970 i Jerusalem i Israel. Israel, Albania og Aserbajdsjan debuterte i Junior Eurovision Song Contest, medan ni tidlegare deltakarland meldte seg på. Fire land trekte seg: Litauen, Bulgaria, Latvia og Makedonia. Tevlinga vart vunne av Anastasija Petrik for Ukraina med songen «Nebo». Dette var den fyrste sigeren til Ukraina i Junior Eurovision Song Contest og den andre sigeren i Eurovision-samanheng sidan Ruslana vann Eurovision Song Contest 2004 i Istanbul i Tyrkia.
12 poeng
Under er lista over landa som fekk 12 poeng.
Fridtjov Urdal
Han vaks opp i Årebrot i dåverande Flora kommune og er busett på Vassenden i Sunnfjord. Urdal har inga formell utdanning etter folke- og framhaldsskulen, men var ei tid lærling ved Mo Jordbruksskule i Førde. Sidan 1991 har han vore tilsett ved Sogn og Fjordane kunstmuseum i Førde (tidlegare Sogn og Fjordane kunstnarsenter) i ulike stillingar.
Urdal er ein mangfaldig og mykje brukt formidlar med emne frå eit breitt spekter av norsk kunst- og kulturhistorie. Om skriftstykka sine seier han sjølv at han likar å sjå «korleis det ser ut på den andre sida». Derfor er han ofte uventa i kasta sine, med frisk biletbruk og frodige ordval. Fridtjov Urdal er ein kunnskapsrik og levande forteljar, med røter i den folkelege forteljekunsten, noko som også viser seg i forfattarskapen.
Urdal har gitt ut fleire bøker, mellom anna to bøker med folkelege historier og vitsar frå Sogn og Fjordane, Båten som gjekk på tvers (1981) og Fluga på veggen (1983), og ei samling med ord og uttrykk frå Sunnfjord, På hogg å' belegg (1997, saman med Jan Petter Korsedal).
Saman med Rolf Losnegård skreiv han skodespelet Det var ein gong ein krig, som Sogn og Fjordane teater sette opp i 1982. Urdal har òg prøvd seg som skodespelar, i Jubelhornet av Rolf Losnegård, med tittel etter ei novelle av Jakob Sande, og i fjernsynsserien Fantestrekar i barne-tv (NRK Sogn og Fjordane 2001).
Urdal har vore fast spaltist i Firdaposten, Florø, sidan siste halvdel av 1980-åra, og han har vore ein sentral person i Førde-revyen sidan midt i 1990-åra, mest som manusforfattar. Ein skulptur av Fridtjov Urdal står i Jølster. Den er laga av biletkunstnaren Stig Eikaas.
Snittebønne
Bønneplantane finst både i dverg- og stongform. Dei blir dyrka ein del i Noreg, der dei er klare om hausten.
Snittebønner kan saltast ned for konservering.
Lierskogen kyrkje
Lierskogen kyrkje er ei kyrkje frå 1937 på Lierskogen i Lier kommune i Viken fylke. Kyrkja er bygd om fleire gonger, sist i 2010, då ho fekk eit nytt tilbygg.
Infatuation av Rod Stewart
«Infatuation» er ein song frå 1984 av Rod Stewart. Han vart skriven av Stewart og vart spelt inn med Jeff Beck på gitar, som òg er med i musikkvideoen. Då sognen kom ut på singel hadde han to forskjellige B-sider. Den førte B-sida var «She Won't Dance With Me», frå albumet Foolish Behaviour i 1980, medan den andre B-sida var «Three Time Loser» frå albumet Atlantic Crossing frå 1975.
Musikkvideoen vart regissert av Jonathan Kaplan og produsert av Michael Omartian. Det meste av soga er filma i svartkvit.
Salslister
Songen nådde sjetteplassen på Billboard's Hot 100-liste. På den amerikanske dance-lista nådde «Infatuation» 19. plassen.
Pizzo Coca
Pizzo Coca er ein 3 052 meter over havet høg fjelltopp i Bergamoalpane i regionen Lombardia i Italia. Fjellet, som er den høgste toppen i Bergamoalpane, ligg på fjellryggen mellom Val Seriana og Valtellina, på grensa mellom provinsane Sondrio og Bergamo. Pizzo Coca har ein primærfaktor på 1878 meter, og fjelltoppen er såleis ein av ultratoppane i Europa.
Heim kommune
Heim kommune  er ein kommune i Trøndelag fylke som blei skipa 1. januar 2020 då Hemne, Halsa og ein del av Snillfjord kommune (Vennastranda) blei slått saman. Han grensar til Hitra, Orkland, Rindal, Surnadal, Aure og Tingvoll kommune.
Pizzo Coca
Italienaren Emilio Torri var i fylgje med fjellføraren Antonio Baroni då dei i 1877 vart dei fyrste til topps på Pizzo Coca.
Heim kommune
Den første ordføraren for kommunen blei Odd Jarle Svanem (Sp), medan Marit Liabø Sandvik (Ap) blei den første varaordføraren.
Daniel Olsson Vikin
Daniel Olsson Vikin var ein norsk lærar og ordførar. Han var frå Skei i Jølster kommune. Vikin var lærarutdanna og var lærar på Nes på Romerike. Der var han også ordførar for Arbeiderpartiet frå 1929. Vikin var vararepresentant for Akershus på Stortinget 1925-1927 og 1931-1933.
Aleksandr Nevskij
Aleksandr Nevskij var storfyrste av Novgorod og Vladimir gjennom nokre av dei tøffaste tidene i russisk historie. Han blir ofte framstilt som ein frontskikkelse i det mellomalderske Russland, og er kjent for å blant anna ha leidd store militære sigrar over invaderande, tyske hærar og Den gylne horden.
Militær karriere
Aleksandr var fødd i Pereslavl-Zalesskij som den fjerde sonen til fyrst Jaroslav Vsevolodovitsj, og såg ikkje ut til å nokon gong få krav på trona. I 1236 blei Aleksandr likevel vald av novgorodarane til å vera fyrste og den militære leiaren deira. Den største oppgåva hans blei då å forsvara dei nordvestlege delane av Vladimir mot svenskane og tyskarane.
Etter at den svenske hæren var komne dit elvene Izjora og Neva møter kvarandre den 15. juli 1240, gjekk Aleksandr til åtak med den vesle hæren sin, og vann. Dette slaget blir i dag kalla slaget ved Neva, og den militære bragden gjorde at den 19 år gamle Aleksandr fekk tilnamnet Nevskij, som tyder 'frå Neva'. Denne sigeren kom berre eitt år etter den katastrofale mongolske invasjonen av Kievriket, og styrka den politiske makta til Aleksandr, men samstundes forverra han òg tilhøvet hans til bojarane. Han måtte snart forlata Novgorod og bu i eksil på grunn av denne konflikten.
Etter at Pskov var blitt invadert av dei herjande riddarane frå Livland, sende styresmaktene i Novogorod bod på Aleksandr. Våren 1241 kom han attende frå eksil, samla ein hær, og dreiv ut livonarane. Aleksandr og mennene hans kjempa mot det godt trena livlandske kavaleriet under leiing av Hermann, bror til Albert av Riga. Aleksandr og hæren hans møtte fienden på isen av innsjøen Tsjudskoje, og knuste riddarane i slaget på isen den 5. april 1242.
Aleksandr sin siger er ei viktig hending i mellomalderhistoria. Russiske infanteristar hadde omringa og slått ein hær av riddarar med tjukke rustningar og hestar, lenge før vesteuropearane lærte seg korleis infanteri kunne slå kavaleri. Dødstala i dei russiske krønikene varierer kraftig frå berre nokon få daude livlendarar til fleire hundre.
Internasjonale tilhøve
Etter den livlandske invasjonen heldt fram Aleksandr å styrkja stillinga til Novogorod i nordvest. Han sørgde òg for å senda diplomatar til Noreg, og som eit resultat av dette blei den første fredsavtalen mellom Russland og Noreg underskriven i 1251. Aleksandr leidde hæren sin til Finland, og dermed til svenskane som hadde prøvd å skilja Russland frå Austersjøen i 1256.
Aleksandr utmerka seg som ein langsiktig politikar. Han nekta å underkasta seg pavestolen, og avslo alle forslag frå Roma om at han måtte erklæra krig mot Den gylne horden, fordi han forstod kor meiningslaus endå ein krig mot tatarane var på ei tid då dei stod i ein så sterk posisjon.
Ettermæle
Aleksandr Nevskij blei kanonisert av den russisk-ortodokse kyrkja i 1547. Aleksandr Nevskij-klosteret i St. Petersburg blei bygd av Peter den store i 1710, og leivningane til Nevskij blei lagde der.
Finlandssvensk
Finlandssvensk er eit fellesnamn på dei ulike austsvenske dialektane som finlandssvenskane talar. Svensk er morsmål for 290,977 (2012) i Finland, av ein samla folkesetnad på 5,426,674 (2012), og med det 5,4 % av heile folkesetnaden. På Åland er 25 000 svensktalande (94 prosent av ålendingane), men ålandsk er nærmare i slekt med upplandsk enn med finlandssvensk.
Byane Helsingfors, Esbo, Raseborg, Borgå og Vasa har 35,9 % av den finlandssvenske folkemengda.
Svensk er offisielt språk på Åland og eitt av Finlands to offisielle språk.
Finland har ni svenskspråklege aviser, og den statlege kringkastaren Yle har ein svenskspråkleg TV-kanal og to svenskspråklege radiokanalar.
Perstorp
Perstorp er ein svensk tettstad og administrasjonssenter i Perstorp kommun i Skåne län i landskapet Skåne, 30 km vest for Hässleholm. I 2011 hadde tettstaden 5,665 innbyggjarar.
Perstorp er ein industristad med Perstorp AB som dominerande verksemd. Staden har kyrkje frå 1100-talet med frittståande klokkestopul.
Galina Kulakova
Galina Aleksejevna Kulakova, (russisk: Галина Алексеевна Кулакова), er ein sovjetrussisk, tidlegare langrennsløpar frå landsbyen Logatsji i Udmurtia. Ho var verdas beste langrennsløpar i fyrste halvdelen av 1970-talet. Kulakova vann fem VM-gull og totalt fire OL-gull.
Aktiv
Kulakova kom med på Sovjetunionen sitt OL-lag i 1968 og vart landets beste løpar på 10 km med ein sjetteplass og tok deretter sølvmedaljen på 5 km, slått av svenske Toini Gustafsson med 3,2 sekundar. Kulakova gjekk så ankerettapen i 3 x 5 km stafett, men makta ikkje å blande laget inn i gullkampen, der Noregs kvinner overraskande vart olympiske meistrar framom Sverige.
I Ski-VM 1970 opna Kulakova med å ta bronsemedaljen på 10 km, før ho på 5 km tok sin fyrste internasjonale meistertittel. Til sist i meisterskapen fekk ho VM-gull i stafetten over 3 x 5 km, saman med Nina Fjodorova og Alevtina Smirnova. Både under Vinter-OL 1972 i Sapporo og i Ski-VM 1974 i Falun vann Kulakova alt som var å vinne; ho sigra på 5 km og 10 km ved begge høva, og ho avgjorde stafettane for Sovjetunionen både i Sapporo og i Falun.
Under Vinter-OL 1976 i Innsbruck gjekk Kulakova inn til bronse på 5 km, men mista medaljen for bruk av eit nasespray som inneheldt efedrin. Ho fekk likevel halde fram å delta i leikane og tok bronsemedaljen på 10 km og fekk sølv i 4 x 5 km stafett. Kulakova opna Ski-VM 1978 i Lahti med to fjerdeplassar, på 5 km og 10 km, og måtte på stafetten sjå seg slått av Finland og DDR sine ankerkvinner i kampen om gull og sølv. På den nye distansen over 20 km kjempa ho med landskvinna Zinaida Amosova om VM-tittelen, og måtte gje tapt med vel sju sekundars margin.
Både under Vinter-OL 1980 og i Ski-VM 1982 deltok Kulakova på Sovjetunionen sitt stafettleg, som ved begge høva tok sølvmedalje. I 1980 tok ho sin siste individuelle medalje då ha vart nummer to på 20 km under VM i Falun, øvinga vart arrangert som eige meisterskap ettersom ho enno ikkje var teken med på OL-programmet. Kulakovas siste VM-løp fann stad i Holmenkollen under Ski-VM 1982, der ho vart nummer fem på 20-kilometeren.
Kulakova la opp i 1982. Ho er tildelt Leninordenen.
Storfjord språksenter
Storfjord språksenter er eit fleirspråkleg språksenter i Skibotn i Storfjord kommune. Det driv opplæring i nordsamisk, kvensk og finsk. Språksenteret vart grunnlagt i 2009 som eit tidsabgrensa prosjekt, og vart frå 2014 ei eiga avdeling i kommunen.
Dagleg leiar for språksenteret er Silja Skjelnes Mattila.
Empty Garden (Hey Hey Johnny)
«Empty Garden (Hey Hey Johnny)» er ein ballade av den britiske artisten Elton John på albumet Jump Up! frå 1982. Singelen nådde 13. plass i USA. Han tilskriven songen til minne av den avdøde venen John Lennon, som vart myrda litt over eit år tidlegare. Lennon og John var gode vener og hadde sunge hitten til Lennon frå 1974, «Whatever Gets You Thru the Night», i lag, samt spelt i lag på somme konsertar. John spelte songen på nokre få konsertar like etter singelen kom ut, men har sidan sjeldan spelt songen live.
«Empty Garden», «den tomme hagen», som er omtalt i songen er Madison Square Garden, der Lennon song ein duett med John i 1974. John har sidan spelt songen fleire gonger i Madison Square Garden. I musikkvideoen til songen ser ein John ved eit piano ved ei etterlikning av inngangspartiet til Dakota-bygningen der Lennon vart myrda.
Josef I av Portugal
Josef av Portugal var konge av Portugal frå 1750 til 1777.
Josef (José) var den tredje sonen til Johan V av Portugal og Maria Anna av Austerrike (1683–1754). Han blei gift med Mariana Victoria av Spania i 1729.
I 1750, då han var 36, blei Josef konge av Portugal. Josef regjerte aldri sjølv, men overlét politikken til Sebastião José de Carvalho e Melo, markien av Pombal. Etter jordskjelvet i Lisboa i 1755 fekk han klaustrofobi og slo seg ned i ein teltby i Ajuda. Kongen blei rekna for å vera psykisk sjuk i 1774, og kona hans blei regent. Tre år seinare døydde han, og dottera Maria blei dronning saman med ektemannen Peter.
Charlotte Amalie på Dei amerikanske Jomfruøyane
Charlotte Amalie er hovudstaden i Dei amerikanske Jomfruøyane og ligg på øya Saint Thomas. Han hadde i 2004 eit innbyggjartal på 19 000. Byen er ein viktig hamneby og eit turistsenter. Av næringar finst handverk og tilverking av rom. Byen har ein synagoge frå 1833 og fleire kyrkjer, den eldste frå 1846.
Tandem
Tandem kan syna til:
Thatcher Peninsula
Thatcher Peninsula er ei fjellrik halvøy nord i det sentrale Sør-Georgia som endar i nord med Maineset, mellom Cumberland West Bay i vest og Cumberland East Bay og Morenefjorden i aust. Ho grensar i sørvest og sør til Lyellbreen og Hambergbreen. Ved King Edward Cove på austsida av halvøya ligg British Antarctic Survey (BAS) sin stasjon i Grytviken og den nedlagde kvalstasjonen med same namn.
Thatcher Peninsula vart namngjeven av United Kingdom Antarctic Place-Names Committee (UK-APC) i 1991, etter forslag frå Royal Geographical Society etter Margaret Thatcher, statsminister i Storbritannia, 1979-1990. Ho vart skildra av Sir Vivian Fuchs, som ein viktig person i historia til Sør-Georgia og for rolla hennar i Falklandskrigen.
Marius Bear
Marius Hügli, betre kjend som Marius Bear, er ein sveitsisk songar og låtskrivar. Han representerte Sveits i Eurovision Song Contest 2022 med songen «Boys Do Cry».
Bakgrunn
Bear vaks opp i tettstaden Enggenhütten i Schlatt-Haslen kommune i Appenzell Innerrhoden kanton. Det var fyrst under fyrstegongstenesta i det sveitsiske forsvaret at han oppdaga at han hadde eit talent for musikk. Ein av medsoldatane vart imponert over stemma hans, og dei jamma saman for fyrste gang den same kvelden: «Eg la med ein gong merke til kor frigjerande det er å uttrykke kjenslene mine gjennom song og musikk. Det var det fyrste steget på min nye veg».
Santamartamaurpitta
Santamartamaurpitta (Grallaria bangsi) er ein fugl i maurpittafamilien, han er endemisk for Colombia med utbreiing avgrensa til eit lite område lengst nord i landet, Sierra Nevada de Santa Marta.
Marius Bear
Bakgrunn
Etter fyrstegongstenesta studerte han for å bli anleggsmaskin-mekanikar, men avslutta studiane i 2016. I staden reiste han rundt i Tyskland og Sveits som gatemusikant. På ein musikkfestival vart han kjend med ein musikkprodusent som inviterte han til New York. Der vart han raskt ein del av det sveitsiske musikkmiljøet i byen.
Santamartamaurpitta
Skildring
Santamartamaurpitta har ei kamuflerande fjørdrakt med olivengrøn overside og kvit underside med mørke streker. Strupen er brunoransje med uklåre streker i. Dei lange beina har blå farge, det kraftige nebbet er mørkt. Kroppsforma er typisk for Kjønna er like. Kroppslengda er på ca. 18 centimeter og gjennomsnittleg kroppsvekt om lag 62 gram.
Marius Bear
Bakgrunn
I 2017 flytta Bear til Storbritannia der han studerte musikkproduksjon ved British and Irish Modern Music Institute (BIMM Institute) i London. Parallelt med dette deltok han i ei rekkje låtskrivar-sessionar med kjende låtskrivarar. I 2019 gav Bear ut sitt fyrste album, Not Loud Enough, som gjekkk inn på den sveitsiske albumlista. I 2019 vann han ein Swiss Music Award i klassen «beste talent». Han har delteke i fleire tv-program, blant anna I Can See Your Voice (RTL i 2020) og 1 gegen 100 (SRF 1 i 2021).
I mars 2022 kunngjorde den sveitsiske ålmennkringkastaren SRG SSR at han hadde vald Marius Bear til å representere Sveits i Eurovision Song Contest 2022 i Torino i Italia. Bear deltok med songen «Boys Do Cry», som han skreiv saman med Martin Gallop. Songen kvalifiserte seg til finalen, der han enda som nummer 17 av 25.
Barneskei
Barneskei, òg kalla dessertskei i matoppskrifter, er ei volumeining med symbol bs som vert nytta i matlaging og farmasi for flytande medikament. Ei barneskei er lik 10 milliliter eller 2 teskeiar. Ei vanleg barneskei tar gjerne mindre enn 10 ml.
Santamartamaurpitta
Skildring
Denne arten lever på bakken eller lågt i tett, fuktig skog i høgder mellom 1200 og 2400 moh. Han er ikkje så skjerr som typisk for maurpittaer, men blir likevel sjeldan sett. Han er vokal og eit 'vouv-voit' kan høyrast når han er nær.
Storleiken på populasjonen er estimert til under 10 000 individ og er minkande. Trugsmåla er øydelegging av opphavleg vegetasjon.
Leonel Suárez
Leonel Suárez Fajardo er ein kubansk friidrettsutøvar frå Santiago de Cuba som tevlar i mangekamp. Han vann i 2008 OL-bronse, 2009 VM-sølv, 2011 VM-bronse og i 2012 OL-bronse i tikamp.
Suárez gjorde sin beste tikamp då han sanka 8 654 poeng og sigra under Sentral-Amerika og Karibia-meisterskapen 2009 i Havana.
Måleininga teskei
Teskei er ei måleining for volum med symbol ts. Eininga vert nytta i matlaging og er lik 5 milliliter eller 5 kryddermål.
Kjelder
Essbesteck
Russ Ballard
Russell Glyn Ballard er ein engelsk songar, musikar og låtskrivar.
Ballard vart opphavleg kjende som vokalist og gitarist i bandet Argent, og vart ein produktiv låtskrivar og produsent på slutten av 1970-talet. Komposisjonane hans «New York Groove», «You Can Do Magic», «Since You Been Gone», «I Surrender», «Liar», «Winning», «I Know There's Something Going On», «Can't Shake Loose», «So You Win Again» og «God Gave Rock and Roll to You» vart hittar for andre artistar på 1970- og 1980-talet. Han fekk òg fleire mindre hittar under eige namn på byrjinga og midten av 1980-talet.
Nordtrafikk
Nordtrafikk er eit transportselskap som driv gods- og ambulansetransport i Nordland og Finnmark. Selskapet har hovudkontor på Sortland. Nordtrafikk dreiv tidlegare også buss-, ferje- og lokalbåttrafikk, men denne delen av selskapet (Nordtrafikk Buss og Nordtrafikk Maritim) blei i oktober 2006 kjøpt opp av Veolia Transport.
Nordtrafikk-konsernet består i dag av følgjande dotterselskap: Nordtrafikk Ambulanse AS, Nordtrafikk Ambulanse Finnmark AS, Nordtrafikk Gods AS og Nordtrafikk Gods Lofoten AS.
Nordtrafikk blei skipa i 1936 under namnet A/L Langøya Biltrafikk. Seinare skifta selskapet namn til Vesterålens Trafikklag AS. I 1988 fekk morselskapet namnet Nordtrafikk AS.
Leiing
Ole Lund Riber var konsernsjef fra 1987 til selskapet vart seld. Før ´87 var Ole Lund Riber soussjef i Nordtrafikks forgjengar Vesterålen Trafikklag.
Laukslekta
Laukslekta (Allium) er ei slekt i påskeliljefamilien (Amaryllidaceae) med over 600 arter i Europa, Midt-Austen, Sentral-Asia, Aust-Asia og Nord-Amerika. Artene er fleirårige urter, som dannar knollar. Alle har laukaktig lukt og smak. I APG III-systemet er slekta ein del av underfamilien Alliaceae og utgjer ein eigen tribus i denne.
Ei rekkje andre planter frå denne slekta blir brukte i matlaging, til dømes lauken til vanleg lauk og kvitlauk og stilken frå purrelauk og graslauk.
Italia Valley
Italia Valley er ein liten dal som ligg aust-nordaust for Hervé Cove i Ezcurrafjorden på King George Island i Sør-Shetlandsøyane. Dalen vart namngjeven «Conca Italia» då den første italiensk ekspedisjonen til Antarktis i 1975–76, leia av Rennato Cepparo, bygde basehytta si her. Namnet vart godkjend med den engelske omsetjinga.
Laukslekta
Nokre artar
Ei rekkje artar er registrerte i naturen i Noreg:
Andre artar med norske namn der det finst og engelske der dette manglar.
Orkland kommune
Orkland er ein kommune i Trøndelag fylke som blei danna 1. januar 2020 gjennom ei samanslåing av Orkdal, Meldal, Agdenes og ein del av Snillfjord kommune (Krokstadøra).
Namnet viser til elva Orkla som renn gjennom dalføret med omland.
Rælingen kyrkje
Rælingen kyrkje er ei langkyrkje i Rælingen kommune i Viken fylke. Kyrkja vart endra ein god del ved ei ombygging i 1887 (byggmeister: Martin Johnsen), og sakristia vart forlenga i 1950-åra (arkitekt: Ragnar Nilsen).
På kyrkjegarden står eit gravkapell frå 1926.
James Newman
James Richard Newman er ein engelsk vokalist og låtskrivar frå Yorkshire, men basert i London. Han er bror til popartisten John Newman. Under Brit Awards 2014 vann Newman pris i klassa «Årets britiske singel» som medkomponist for Rudimental-låten «Waiting All Night». Han har òg samarbeidd med ei rekkje andre artistar, blant andre Ed Sheeran, Armin van Buuren og norske Matoma. Newman skulle ha representert Storbritannia i Eurovision Song Contest 2020 med songen «My Last Breath», men 18. mars 2020 avlyste EBU tevlinga på grunn av koronaviruspandemien. Han representerte i staden Storbritannia i Eurovision Song Contest i 2021 med låten «Embers». Der enda han på sisteplass med null poeng.
Bakgrunn
Newman vart fødd i 1985 og vaks opp i Settle i North Yorkshire i Nord-England. Som barn vart han forlaten av far sin, og mora Jackie måtte ta seg av han og veslebroren John åleine. Mora forsørgde familien som resepsjonist, og kunne tena så lite som eitt pund om dagen. Allereie som barn fatta Newman interesse for musikk, og han skreiv og produserte låtar saman med veslebroren.
I 20-åra etablerte Newman seg som låtskrivar i London, og han slo gjennom i 2013 som låtskrivar for «Waiting All Night», framført av Rudimental og Ella Eyre. «Waiting All Night» toppa britiske UK Singles Chart og vart kåra til årets britiske singel under Brit Awards 2014. Seinare fekk han ei ny hit med låten «Blame», framført av Calvin Harris og John Newman. Også denne låten gjekk til topps på den britiske singellista, og den toppa hitlistene i Finland, Sverige, Mexico og norske VG-lista.
27. februar 2020 kunngjorde BBC at Newman skulle representere Storbritannia i Eurovision Song Contest 2020 i Rotterdam i Nederland. Han skulle delta med låten «My Last Breath», som han hadde skrive saman med Adam Argyle, Ed Drewett og Iain James. Sistnemnde jobba òg med den aserbajdsjanske vinnerlåten frå Eurovision Song Contest 2011, «Running Scared» med Ell & Nikki. Som eitt av dei fem store landa i Eurovision Song Contest, var Storbritannia direkte kvalifisert til finalen laurdag 16. mai 2020. På grunn av koronavirusutbrotet i Europa vinteren 2020 såg EBU seg nøydd til å avlyse tevlinga for å hindra spreiing av koronaviruset SARS-CoV-2 og den medfølgjande sjukdomen covid-19.
BBC vedtok i staden at Newman skulle få representere Storbritannia i finalen av Eurovision Song Contest 2021 laurdag 22. mai i Rotterdam i Nederland. Han deltok med låten «Embers» og enda på sisteplass utan poeng frå korkje sjåarane eller fagjuryane. Dette var andre gong Storbritannia fekk null poeng i Eurovision Song Contest.
Rammesag
Rammesag er ei sag med fleire parallelle sagblad som kan saga plankar og bord av tømmerstokkar. Rammesaga har også vore kalla grindsag, gittersag. Eit anna namn er silkesag. Rammesager er fortsatt i bruk sjøl om ho er erstatta av sirkelsager i mange høve.
Ei rammesag består av eit stativ med ei ramme som går i sleider. I ramma er det spent inn sagblad med justerbar avstand. Ramma blir halden i ei opp- og nedgåande rørsle av ein veivaksel. Tømmeret blir mata inn i sagramma frå ei skinnegåande ileggjarvogn, der stokken på forhånd kan vriast til den beste skurposisjonen. Saga kan ikkje omstillast for kvar stokk og krev derfor at tømmeret er gruppert etter dimensjon.
Iduna
Iduna er ei biologisk slekt av seks, små songarliknande sporvefuglar i kjerrsongarfamilien, Acrocephalidae. Leveområdet for to av artane er Asia, tre artar er avgrensa til Afrika, mens bleiksongar førekjem i søraustre Europa i tillegg til Nord-Afrika og sørvestre Asia. Tidlegare var desse artane lista som ein del av slekta Hippolais.
Artslista
Iduna i rekkjefølgje etter IOC World Bird List V11.2, 2021, med norske namn etter Norske navn på verdens fugler.
Ein tidlegare medlem tjukknebbsongar, hekkefugl i austlege Asia, inkludert Mongolia, har fått si eiga slekt som Arundinax aedon.
Bismutitt
Bismutitt er eit mineral med formel Bi2(CO3)O2, som blir danna sekundært etter andre vismutmineral, særleg bismuthinitt.
Det vart først skildra i 1841 etter eit funn i Sachsen.
Det er funne i små mengder fleire stader i Noreg.
Gullaug kyrkje
Gullaug kyrkje er ei langkyrkje frå 1905 på Linnesstranda i Lier kommune i Viken fylke. Ho vart innvigd som bedehuset Betel i 1905 for så å bli innvigd som kapell 3. juledag 1923, etter at altar og døypefont var kome på plass. Tårnet (eller takryttaren) kom til i 1950, og bygget har vorte vøla ei rekkje gonger. Det har vore titulert som kyrkje sidan 1990-talet.
Barometrisk fallrøyr
Barometrisk fallrøyr er eit apparat som vert nytta til å føre væskemengder bort frå utstyr som står under vakuum (trykk lågare enn atmosfæretrykket), til dømes innsprøytingskondensatorar og inndamparar. Barometrisk fallrøyr er eit langt vertikalt røyr som vert ført ned under væskeoverflata i ein behaldar. Dersom væska er vatn, må det barometiske fallrøyret vere minst 10 meter høgt for å kunne stå imot tilnærma vakuum, men er væska tyngre enn vatn, til dømes ein base, kan røyret gjerast kortare. Barometrisk fallrøyr er ein særs enkel innretning som virkar automatisk og vert derfor nytta i industrien.
Péninsule Rallier du Baty
Péninsule Rallier du Baty eller Presqu'ile Rallier du Baty er ei halvøy på Grande Terre, hovudøya i den subantarktiske øygruppa Kerguelen i det sørlege Indiahavet. Ho dekkjer den sørvestlege delen av øya og er kring 35 km lang og 25 km på det breiaste. Ho er kalla opp etter Raymond Rallier du Baty, ein fransk sjømann som kartla øygruppa tidleg på 1900-talet. Îles Boynes det sørlegaste landområdet til Frankrike, om ein ser bort frå Adélie Land i Antarktis, ligg 30 km sør for enden av halvøya.
Viktig fugleområde
Den vestlege halvdelen av halvøya ar av BirdLife International fått status som viktig fugleområde (IBA) på grunn av dei mange hekkande sjøfuglane med minst 31 forskjellige artar. Området grensar til Cookbreen i sør og aust og til Arête Jérémine og hovudryggen på halvøya. Sidan ho er isolert av elvar og isbrear, er dette den einaste staden på Grande Terre der ein ikkje finn kattar og rotter, medan ein finn nokre kaninar heilt nord. Landskapet er åslendt og stort sett utan vegetasjon. Det finst getermisk aktivitet i området med ventilar som slepp ut damp og gass. Dei isdekte fjella er gjennomskore av bredalar. Staden vert sjeldan vitja folk.
Her finst pengvinar, med 10 000 par av austleg klippehopparpingvin, opp til 3000 par bøylepingvinar, 60 000 par kongepingvinar og over ein halv millionar par gulltoppingvinar. Kolonien på 750 par vandrealbatrossar er den største i Kerguelen. Det er den einaste hekkestaden i øygruppa for sørkjempepetrellar. Her finst òg kvithovudpetrell, smalnebbkvalfugl og antarktiskvalfuglar og kortnebbdukkpetrell og smalnebbdukkpetrell. Andre fuglar her er kerguelenand, kerguelenskarv, maskeslirenebb og kerguelenterne.
Heartbeat av Buddy Holly
«Heartbeat» er ein rockabillysong skriven av Bob Montgomery og Norman Petty og opphavleg spelt inn av Buddy Holly i 1958. B-sida til singelen var «Well... All Right».
«Heartbeat» var den siste singelen som kom ut medan Holly levde. Det vart ein mindre hit i USA og nådde 82. plassen på Billboard Hot 100. Singelen vart meir populær i Storbritannia og nådde 30. plassen på lista der i januar 1959 og igjen då han kom ut i april 1960. I tida mellom dei to gongane singelen gjekk inn på den britiske singellista, nådde ein versjon av The England Sisters (katalognummer HMV POP 710) 33. plassen i Storbritannia.
«Heartbeat» gjekk sidan inn på topp 10 i Storbritannia to gonger. Den første gongen var i 1975 for Showaddywaddy, med ein sjuandeplass i september det året, og igjen i 1992 då ein versjon Nick Berry spelte inn som kjenningsmelodi til fjernsynsserien Heartbeat (på norsk Med hjartet på rette staden) nådde andreplassen i juni det året.
Tommy Allsup spelte sologitar på denne innspelinga.
Andre versjonar av «Heartbeat»
Versjonar av «Heartbeat» har vore gjeve ut på album av:
Klippan
Klippan er ein svensk by og centralort i Klippan kommun i Skåne län i landskapet Skåne. I 2005 hadde byen 7,778 innbyggjarar.
På 1500-talet bygde onkelen til Tycho Brahe, Steen Clausen Bille, ei papirmølle ved det nærliggande Herrevad kloster. Produksjon i større skala oppstod på 1600-talet, og føregangaren til Klippan, bondebyen Åby, voks seg stadig større.
Klippan er kjend for sin produksjon av ull samt den brutalistiske Sankt Petri kyrkje. I nærleiken ligg òg det kjende vertshuset og overnattingsstaden Kalle på Spången. Den skånske lokalbanen Pågatåget stoppar ved Klippan stasjon.
Barostat
Ein barostat (av baro- og gresk 'opphaldande, hemmande') er ein trykkregulator. Det er eit instrument som sørgjer for å halde eit trykk i ein gass eller ei væske konstant.
Simaisma
Simaisma er ein liten kystby på austkysten av Qatar, 30 km nord for hovudstaden Doha. Bygrensene vart dregne i 1988. Denne byen er prega av gamle hus og moskéar frå tida før det vart funne olje og naturgass i Qatar.
Historie
J.G. Lorimer skildra Simaisma i Gazetteer of Gulf of Persia i 1908: "Ein innmura landsby på austkysten av Qatar, inst i ei lita vik kring halvvegs mellom Lusail og Al Khor. Ein kilometer aust for landsbyen, heilt sør i vika, ligg landsbyen Al Daayen. Sumaismah er busett av kring 250 familiar i frå Al Bu Kuwarah-stamma [Kuwari], og nokre få er frå Kibisah-stamma [Qubaisi]. Her er 50 perlebåtar (bemanna av 600 mann), ti andre havgåande fartøy, og ti fiskebåtar. Buskapen består av seks hestar og 70 kamelar. Drikkevatnet kjem frå brunnane 'Awainat Bin-Husain, 6 km vestover: nær landsbyen ligg òg den vesle brunnen Khariqat Sumaismah, men vatnet her er bittert."
Serafim av Sarov
Serafim av Sarov (fødd Prokhor Isidorovitsj Mosjnin ) var ein russisk munk og mystikar. Sankt Serafim budde i klosteret i Sarov, men verka som åndeleg far for det då vesle nonneklosteret i Divejevo, nokre kilometer frå Sarov. St. Serafim er ein av dei mest elska av dei russiske helgenane, og blei kanonisert den 19. juli jul./ 1. 1903 greg. etter personleg påtrykk frå tsar Nikolaj II. Relikviane hans blei tekne vare på i ein gullsarkofag i Sarovklosteret, men under revolusjonen blei dei gøymde av nonnene frå Divejevo, som sydde dei inn i lerret. Bolsjevikane var særs oppsett på å finna relikviane, då det blei sagt at St. Serafim hadde sett kommunistane si maktovertaking og fall.
I kaoset under revolusjonen og den påfølgjande borgarkrigen forsvann relikviane ut av historia. I 1991, på slutten av Gorbatsjov sin reformperiode, blei relikviane funne igjen i kjellaren i eit ateistisk museum i Leningrad, framleis innsydd i lerret, og merka med påskrifta "gamle måleri". Sommaren 1991 blei relikviane tekne til Moskva under stor kyrkjeleg festivitas, med m.a patriark Aleksij II til stades. Klosteret i Sarov var enno ikkje gjenopna, men det blei avgjort at relikviane skulle takast vare på i nonneklosteret i Divejevo. Det er i dag eit av dei store ortodokse pilegrimsmåla i Russland.
Sergij Radonezjskij
Sergij Radonezjskij var ein russisk munk og seinare helgen i Den russisk-ortodokse kyrkja.
Sergij grunnla Troitse-Sergijeva Lavra, det viktigaste åndelege senteret for den russiske kyrkja.
I 1380 signa Sergij Dmitrij Donskoj før slaget ved Kulikovo. Slaget enda med russisk siger og markerte byrjinga på frigjeringa av Russland frå tartarane.
Langtransport
Langtransport er transport over langa avstandar. Ofte forbind ein langtransport med transport etter vegen på vogntog, men transport på jarnbane, båt og fly er òg langtransport. I dag vert meir og meir varer transporterte over lange avstandar. Til dømes vert laks frå norske oppdrettsanlegg transportert til kundar i ulike europeiske land i frysebil.
Alakaluf
Alakaluf-folket (også kjend som kawésqar eller halakwulup) var ei innfødd folkegruppe som levde på Eldlandet heilt sør i Sør-Amerika. Ein rest av folkegruppa har overlevd fram til i dag. Den einaste busetnaden på Wellington-øya i Chile, landsbyen Puerto Edén, reknar seg for å heimen til dei siste av alakaluf-folket.
Levevis
Tradisjonelt livnærte folket seg som nomadiske sjøfararar. Dei tok aldri til med jordbruk, men sanka sjømat, jakta sel og andre sjødyr og levde på eit svært enkelt nivå. Folket vart aldri særleg talrikt; folketalet kom aldri så høgt som 5000 menneske. Alakaluf-folket snakka sitt eige språk, kjend som kawésqar. Rundt år 1930 gjekk ei gruppe alakaluf bort frå nomadelivet og slo seg ned i Puerto Edén på Wellington-øya.
Historie
Lik dei andre eldlendarane fekk alakaluf-folket eit brutalt møte med dei kvite etter at europearane oppdaga Eldlandet på 1500-talet. Mange døydde av sjukdommar som dei kvite innførte, eller dei møtte aktiv fiendskap frå dei kvite. I 1881 vart elleve personar frå alakaluf-folket tekne med til Europa for å setjast på utstilling i Bois de Boulogne i Paris og i Zoologischer Garten Berlin. Etterpå vart dei førte tilbake til heimlandet, men det var berre fire som hadde overlevd turen.
Universitetet i Zürich overtok seinare leivningane av fem andre frå ekspedisjonen, men av etiske årsaker sende universitetet leivningane tilbake til Chile i 2010. Då staten Chile hadde motteke leivningane, bad den chilenske presidenten om unnskulding for at staten hadde tillate å senda desse urfolkmenneska ut av landet for at dei der skulle handsamast som dyr.
I dag er det berre svært få som reknar seg som fullblods alakaluf, og sjølv om det blir gjeve språkopplæring i kawésqar, er det svært få aktive språkbrukarar att.
Åstorp
Åstorp er ein svensk tettstad og centralort i Åstorp kommun i Skåne län i landskapet Skåne. I 2005 hadde tettstaden 8,514 innbyggjarar.
Nomadeand
Nomadeand (Anas gracilis) er ei grasand funnen på ope våtmarker i Australia, på Ny-Guinea, New Zealand, Vanuatu og Ny-Caledonia. Ho hekkar berre i Australia og på New Zealand.
Skildring
Nomadeanda er ei mellomstor and, ca. 43 centimeter med kroppssvekt på gjennomsnittleg 525 og 425 gram for hannar og hoer høvesvis. Ho er brunspraglete med kvite og grøne vengespeglar. Kjønna har lik utsjånad, i motsetnad til den nærskylde kastanjeand, der hoer og hannar er påfallande ulike. Nomadeanda har nesten identisk fjørdrakt til hoa av kastanjeand, men nomadeanda kan vere prega av lysare nakke og bleikare andlet. Ungfuglar av nomadeender er bleikare enn vaksne, spesielt på hovudet.
Ein gong var nomadeanda endemisk for Australia som utbreidd hekkefugl, men ho spreidde seg til New Zealand på 1950-talet. Ho er no vel etablert i store delar av landet, inkludert regionane Hawke's Bay, Waikato, Manawatu-Wanganui og Wairarapa på Nordøya, og dessutan austsida av Sørøya. Etter hekkinga på New Zealand kan dei flokkast i estuar om vinteren. I Australia er ho særs nomadisk og er streiffugl til Ny-Guinea, Vanuatu, Salomonøyene og Ny-Caledonia.
Dietten består av vassplantar og virvellause dyr som vassbiller og mygg.
Hekkinga er knytt til regntida i Australia. Reira er vanlegvis bygd i hole tre nær vatn der dei legg typisk 7 kremfarga egg i kullet. Hoa rugar i ca. 25–31 dagar og ungane dreg på vatnet straks etter klekking. Det eldste kjente individet av nomadeand i Australia blei over 21 år, men gjennomsnittleg levetid er ca. 3 år.
Arten har status som livskraftig, og den globale bestanden er estimert til over 1 million individ, og er trudd å vere minkande. På New Zealand auka storleiken på populasjonen frå mindre enn 20 000 til ca. 50 000 frå tidleg 1970-talet til 2005.
Ulineært system
Ulineært system er eit ikkje-lineært system. Det vil seia at det ikkje er ein lineær samanheng mellom inngangs- og utgangssignala til systemet. Små ulineæritetar finn ein i alle fysiske system, men med ulineære system tenkjer ein fyrst og fremst på system med så store ulineæritetar at ein ikkje kan sjå kort frå dei når ein analyserer systemet. Typiske døme på ulineære system er hysterese i kjernemateriale i transformatorkjernar, progressive fjører, og så vidare.
Ramasongar
Ramasongar (Iduna rama, tidlegare Hippolais rama ) er ein medlem av kjerrsongarfamilien (eng: tree warblers) i «den gamle verda». Ramasongar var tidlegare rekna som ein underart av tartarsongar, men blir no handsama som ein sjølvstendig art. Hekkeutbreiinga er frå nordauste Arabia til Afghanistan. Nett som tartarsongarar, trekker mykje av populasjonen av ramasongarar til vinterkvarter på det indiske subkontinentet så langt sør som på Sri Lanka.
Dette er ein liten sporvefugl og ein liten medlem av familien Acrocephalidae. Han lever i ope landskap med buskar og anna høg vegetasjon. Dei legg 3-4 egg i reiret som ligg i ein busk eller vegetasjon. Som dei fleste «verkelege songarar» er ramasongarar insektetarar.
Oversida er bleikbrun, som te med mjølk, undersida er lys med gulbrune kroppssider. Dei ytre halefjørene har bleike kantar. Dei har ei kort, bleik augebrynstripe, og nebbet er sterkt og spist. Ramasongaren er litt større og gråare enn tartarsongaren, men liknar mest ein bleiksongar.
Toini Gustafsson
Liv og virke
Toini Gustafsson er fødd i Suomussalmi i Finland. Seks år gammal kom ho til Värmland i Sverige som krigsbarn, grunna den finske framhaldskrigen.
Gustafsson var Sveriges beste kvinnelege lanngrennar i tida mellom 1962 og 1968, då ho vann 11 nasjonale meistertitlar på 5 og 10 km. I ski-VM 1962 gjekk ho Sverige inn til sølv i 3x5 km stafett, ein prestasjon ho gjentok under vinter-OL 1964. Gustafsson tapte i 1966 spurten mot norske Berit Mørdre om sølvet under ski-VM 1966 i Oslo. To år seinare, under OL 1968 i Grenoble tok Gustafsson sitt tredje stafettsølv i internasjonale meisterskap, men gjekk då andreetappen. Før stafettevlinga i Grenoble hadde Gustafsson gått til topps i begge dei invididuelle langrennsøveingane. På 10 km vann ho med over eitt minutts margin til Berit Mørdre, medan ho på 5 km slo Galina Kulakova frå Sovjetunionen med 3,2 sekundar. For desse prestasjonane vart ho i 1968 tildelt Svenska Dagbladets gullmedalje. Året i førevegen hadde ho fått Holmenkollmedaljen.
Gustafsson gifta seg hausten 1968 med langrennaren Assar Rönnlund. I 1969 gav ho ut boka sjølvbiografien Från adresselapp til guldmedalj.
Olten
Olten is a town i kantonen Solothurn i Sveits. Kommunen har innbyggjarar  og eit areal på. Byen er hovudstad i distriktet med same namn. Kommunesenteret ligg 396 meter over havet. Olten ligg ved Aare, ei overbygd trebru frå 1803 kryssar elva. I sør grensar kommunen mot kantonen Aargau.
Olten jernbanestasjon ligg 30 minutt frå Zürich, Bern, Basel og Luzern med tog, og er eit trafikknutepunkt i Sveits.
Olten er den største byen i kantonen. Han er eit sentralt knutepunkt for dei sveitsiske jarnvegane. Hovudverkstaden til dei sveitsiske statsbanene ligg i Olten. Dessutan finst ein del maskin- og tekstilindustri, og sementproduksjon.
George Town på Caymanøyane
George Town er hovudstaden på Caymanøyane og ligg vest på øya Grand Cayman. Byen hadde i 2001 eit innbyggjartal på 20 600. Han har monaleg med finansverksemd, og dessutan turisttrafikk. Byen har ei hamn som er viktig for cruisetrafikk og ligg nær Owen Roberts internasjonale lufthamn.
Before Time Began
Before Time Began er det ellevte studioalbumet til det amerikanske countryrockbandet New Riders of the Purple Sage, utgjeve i 1986 på Relix Records.
Den første halvdelen av albumet består av særs tidlege innspelingar av New Riders. Somme av songane er framførte av den originale besetninga i bandet, som bestod av John «Marmaduke» Dawson, David Nelson og tre medlemmar frå Grateful Dead — Jerry Garcia, Phil Lesh og Mickey Hart. Den andre halvdelen av albumet består av eksperimentell musikk av David Nelson, kalla «The Backwards Tapes».
Musikarar
Spor 1 – 4 Spor 5 – 6 Spor 7 – 12
Every Beat of My Heart av Rod Stewart
Every Beat of My Heart er det 14. studioalbumet til Rod Stewart, gjeve ut i juni 1986 på Warner Bros. Records (WX 53 / 925 446-1). Albumet vart spelt inn i One on One Studios, Can Am Recorders, The Village Recorder, The Record Plant og Artisan Sound Recorders. Det vart gjeve ut fire singlar frå albumet «Love Touch», «Another Heartache», «In My Life» og «Every Beat of My Heart».
Albumet inneheld songen «Love Touch», som vart populær som kjenningsmelodi for Robert Redford-filmen Legal Eagles. Albumet inneheld òg ein coverversjon av Lennon–McCartney-songen «In My Life», ein av fleire gonger Stewart covra The Beatles. Songen vart gjeven ut på singel, men selde dårleg. I følgje omslaget er plata dedisert til foreldra til Stewart, Bob og Elsie Stewart.
Salslister
Every Beat of My Heart nådde femteplassen i Storbritannia og 28. plassen i USA. Det selde til gullplate i Storbritannia, men fekk ingen salstrofé i USA.
Patrick Scott
Patrick Scott var ein irsk kunstnar.
Patrick Scott blei fødd i Kilbrittain i County Cork i 1921. Han hadde si fyrste utstilling i 1944, men utdanna seg som arkitekt og blei ikkje kunstnar på fulltid før 1960. Han arbeiddde i femten år for den irske arkitekten Michael Scott, og var mellom anna med på å teikna Busáras, den sentrale busstasjonen i Dublin. Han hadde også ansvaret utsjånaden til irske intercity-tog.
Scott var kanskje mest kjend for sine «gullmåleri», abstrakte bilete med geometriske former i bladgull mot ein bleik temperabakgrunn. Han laga også biletvev og teppe, mellom anna for Bank of Ireland, Europaparlamentet i Strasbourg og St. Paul's School i London.
Måleria hans er del av fleire viktig samlingar, som Museum of Modern Art i New York. Han vann Guggenheim-prisen i 1960 og representerte Irland ved Venezia-biennalen i 1960. Douglas Hyde Gallery heldt ei stor retrospektiv utstilling av verket hans i 1981, og Hugh Lane Gallery i Dublin heldt ein større utstilling i 2002.
I oktober 2013 gifta Scott seg med partneren sin gjennom 30 år, Eric Pearce, i ein sivil seremoni ved Dublin Registry Office.
11. juli 2007 blei Scott, som ein av grunnleggjarane av Aosdána, gjeven tittelen saoi, den høgaste æra ein irsk kunstnar kan få. Presidenten av Irland, Mary McAleese, utførte utnemninga. Ikkje meir enn sju levande personar kan ha denne æra til ei kvar tid.
Scott døydde 14. februar 2014, 93 år gammal.
I samband med hundreårsjubileet for fødselen hans, i 2021, gav det irske postvesenet An Post ut frimerke til minne om Scott. Dei viste verka hans Meditation 28 og Gold Painting 21.